《答王学士》
宋代·林昉

已着山人屐，那能远入城。
艰难思变姓，老大畏争名。
病叶兼虫响，闲云肯雨行。
长怀陶靖节，出处意分明。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。